Portada > Ensi​n categoría > Sidracrucis: la folixa perfecha esiste
#000000
Sidracrucis: la folixa perfecha esiste
#000001
Dir de chigres, fiesta de práu y espicha, les tres formes de consumu sidreru por antonomasia nun solu díe, acompañaos siempres pol gaiteru y con barra llibre, garantizando los desplazamientos seguros n’autobús y con parada cultural, too ello axuntao na esperiencia sidrera más intensa y que lleva 20 años cellebrándose: Sidracrucis
#000002
Vienres Santu. 12:00 la mañana, hora’l vermú, aconceyes con collacios -o solu, nel Sidracrucis vas topar siempres compañía- na sede xeneral de la Revista LA SIDRA, onde s’inagura oficialmente’l Sidracrucis colos primeros culinos, mientres recibes la identificación personalizao, les istruciones y un cursu rápidu en cancios de chigre coles notes del “Xermanín, échame un culete”, himnu oficial del Sidracrucis. Sigues tomando sidre cuando’l gaiteru entama a tocar, la procesión más sidrera ponse en marcha.
#000003
Vas a un chigre, barra llibre de sidre, pinchos asgaya. Vas a otru chigre, a otru... lo mesmo en caún. Recuerda que ca vegada que suene “Adiós col corazón” cambies de chigre. Subes entós al bus, vas a una fiesta de práu. Un tonel a la entrada, pa recibite, y otros cuantos pel práu, amás de la barra con sidre de decenes de llagares, música, xaréu, una bolsa-picnic pa reforzar y tola sidre que quieras. A eso de les cuatro faes un descansu pa poder resistir la xornada: viaxe a Nava y visita al Muséu de la Sidre (opcional, si prefieres quedes fuera’l muséu con una pipa sidre). Y lluéu, otra vuelta de chigres, barra llibre, pinchos, agora per Nava. El puntu final pónlu una espicha en toda regla, otra fartura con más sidre.
#000004
Cualquiera que tomare sidre sabe qu’esto va necesariamente xunío a muncha folixa, munches rises, muncha música ya’l meyor ambiente posible, un plan perfechu pa cellebrar la Semana Santa a la asturiana que puen esfrutar tanto sidreros veteranos comu amateurs con ganes de somorguiase de guelpe nel universu sidreru. Una esperiencia única.
#000005
Esi ye’l plan qu’ufren dende la Revista LA SIDRA y la Fundación Asturies XXI pa esti 7 d’abril, Vienres Santu, la información ta disponible na páxina web de la revista. Recomienden apurase a garrar sitiu, les places tan llendaes.
#000006
La so direición de corréu lleutrónicu nun sedrá espublizada. Los campos precisos tan marcaos *
#000011
Nun volverá disparar na Descarga fasta que nun lo puean facer les cangueses
Patochaes, abellugos y perles cultivaes...
#000015
Nun volverá disparar na Descarga fasta que nun lo puean facer les cangueses
#000016
Empreses y profesionales pol Asturianu
#000018